BAA Training

„BAA Training“ (buvusi „Baltic Avation Academy“,  „Avia Solutions Group“ dukterinė įmonė) – vienas didžiausių europinės kokybės standartų aviacinių mokymų centrų, kurio centrinė būstinė įsikūrusi Vilniuje, Lietuvoje. Tai vienas pirmaujančių aviacijos mokymo centrų bei Europos Sajungoje sertifikuota mokymo organizacija. BAA Training pradinio pilotų rengimo mokykloje mokymuose mokosi  200 studentų iš 50 valstybių, mokymai vykdomi dviejose skirtinguose Lietuvos aerodromuose ir tarptautiniame Ispanijos Lleida–Alguaire oro uoste su 17 „Tecnam“ ir „Cessna“ lėktuvų.  Tipo kvalifikacijos mokymai  19 skirtingų tipų lėktuvams atliekami daugiau nei 30 lokacijų visame pasaulyje.

BAA Training chronologinė raida 

 2006 – Akademijos įkūrimas
 Įkurtas „flyLAL Training Center“, pilnai priklausantis  „flyLAL Group“

 2008 – Pirmo realaus skrydžio treniruoklio įrengimas
 Pirmojo simuliatoriaus Boeing 737  įsigyjimas ir pradėjimas naudoti akademijoje.
 Kovos su ugnimi bei dūmais treniruoklio įrengimas akademijoje.
 2009 – Pavadinimo keitimas
 Naujos verslo strategijos vykdymas ir akademijos vardo keitimas į „Baltic Aviation Academy“
 2011 – Tolimesnė plėtra
 Realaus skrydžio treniruoklio Airbus A320 įsigyjimas ir įrengimas akademijoje, Vilniuje.
 Pirmojo „Cessna 150“ įsigijimas, kuris  žymi Pradinio pilotų rengimo mokyklos pradžią.
 Naujos verslo linijos „SimHelp“ įsteigimas: realaus skrydžio treniruoklių techninė pagalba, atnaujinimas, dalių tiekimas, remontas ir keitimas, konsultacijos.
 2013 – Patvirtinta mokymų organizacija (ATO), veikianti pagal Europos Aviacijos Ssaugumo Agentūros (EASA) reikalavimus, tęsia savo veiklą ir plėtrą
 Aviacinių mokymų centras  „Baltic Aviation Academy“ gauna patvirtintos mokymų organizacijos (ATO) sertifikatą iš EASA.
 Užsakomas Skrydžių navigacijos procedūrų treniruoklis Pradinio pilotų rengimo mokyklai.
 „MOMook verslo linijos įkūrimas. „MOMook“ – tai pažangi programinė įranga, sukurta specialiai aviacijos mokymo centrų valdymo efektyvinimui.
 2015 – Prekės ženklo keitimas tarptautinei rinkai
 „Baltic Aviation Academy“ tampa „BAA Training“. Pavadinimo pakeitimas žymi įmonės plėtrą bei pasaulinio prekės  ženklo kurimą.
 2016 – Naujovės klientams
 Airbus A320 treniruoklio liečiamu ekranu įsigijimas padeda geriau pasiruošti skrydžių treniruotėms realaus skrydžio treniruokliuose tokiu būdu padedant taupyti studentų laiką ir pinigus.;
 Pirmosios kadetų programos inicijavimas.
 „BAA Training“ atidaro kompetencijų tobulinimo centrą „Emblick“. Jau kurį laiką pardavimo specialistų ir vadovų mokymo paslaugas motininei „Avia Solutions Group“ ir jos įmonėms teikusio centro programos prieinamos visoms Lietuvos įmonėms bei asmenims.
 2017 – Pirma kadetų sraigtasparniams programa
 Pirmosios kadetų sraigtasparnių mokymų programos.
 2018 – Door and Slide treniruoklių įsigyjimas ir įmonės plėtra
 Nauji Airbus A320 “Door and Slide” treniruokliai lėktuvo salono įgulos bei pilotų mokymams.
 „BAA Training” praneša apie naujos įmonės steigimą Vietname – „BAA Training Vietnam“.
 “BAA Training” atidaro nauja skrydžių bazę Lleida-Alguaire tarptautiniame oro uoste.

Mokymų sprendimai 
„BAA Training“ yra tarptautiniu mastu pripažinta aviacinių mokymų centras, orientuotas į individualių ir lanksčių sprendimų teikimą įmonėms visame pasaulyje.

Kadetų programos 
Nuo 2016 m. „BAA Training“ pradėjo aktyviai dirbti su „Wizz Air“, „SmartLynx“, „Small Planet Airlines“, „Avion Express“, „Lao Skyway“ aviakompanijomis ir „BayViet“ teikdama kadetų mokymo programas.

Kitos mokymų programos: orlaivio palydovų, antžeminio aptarnavimo, skrydžių dispečerio, UAV/UAS mokymai, įskaitant mokymus nuotoliniu budu.

Be mokymų bazės Vilniuje, Lietuvoje, tipo kvalifikacijos mokymai 15 skirtingų tipų lėktuvams atliekami 83-iuose realaus skrydžio treniruokliuose, įrengtuose daugiau nei 30 lokacijų Europoje, Šiaurės ir Pietų Amerikoje, Afrikoje bei Azijoje.

Mokymų įranga 

Dėl 2017 m. padidėjusio Pradinio pilotų rengimo mokyklos studentų skaičiaus bei poreikio tipo mokymams “BAA Training” paskelbė, jog ketina įsigyti tris naujus realaus skrydžio treniruoklius.  Jau 2018 m. pabaigoje mokymams bus naudojami penki realaus skrydžio treniruokliai: trys Airbus A320, vienas  Boeing  737 CL bei vienas Boeing 737 NG.

Vienas iš realaus skrydžio treniruoklių Airbus A320 turėtų atvykti  šių metų trečiame ketvirtyje, naujasis Boeing 737 NG tikėtina, kad pasieks 2018 m. pabaigoje. Antrasis Airbus A320 realaus skrydzio trenoruoklis turėtų būti pristatytas pačioje kitų metų pradžioje.

Plėtimasis į Aziją ir Ispaniją 
2018 m. BAA Training pranešė apie naujos įmonės steigimą Vietname – BAA Training Vietanam.

2018 m. Atidaryta nauja BAA Training bazė Ispanijoje- Lleida-Alguaire traptautiniame oro uoste. Čia studentai turės galimybę treniruotis visus metus.

Sertifikatai 
“BAA Training”  išduotų kursų baigimo pažymėjimai galioja visose EASA šalyse ir Baltarusijoje, Jordanijoje, Laose, Kazachstane, Kirgizijoje, Kenijoje, Nepale, Korėjos Respublikoje, Rusijoje, Seišeliuose, Tanzanijoje, Tadžikistane ir Ukrainoje.

Šaltiniai 

Aviacija
Lietuvos transportas